Cookie Monster: syyskuuta 2011
Ja taas on viikko hurahtanut melkein huomaamatta ja on jälleen ihana perjantai! Flunssasta oon nyt toipunut, mutta vielä en ole uskaltanut lähtä urheilemaan. Taitaa mennä maanantaihin sen alottaminen, koska viikonlopulle on muita suunnitelmia. Sain tänään äitin ja kummityttön Oulusta viikonloppuvisiitille :)
Luvassa on monenlaista kivaa: tortillaperjantai rennosti mun luona, huomenna shoppailua + Lainahöyhenissä-musikaali ja sunnuntaina löhöilyä + leipomista ennen kuin vieraiden tartteekin jo siirtyä lentokentälle.
Toivon, että siinä 13-vuotiaan kummityttöni vanavedessä ehtisin itekin vähän katella ja kokeilla kivoja juttuja kaupungilla, kuten esimerkiksi nilkkureita. En oikeasti varmaan "tarvitse" uusia nilkkureita, mutta kun mulla ei oo semmosia matalia ollenkaan. Ni eikö se nyt ole tarve jos mikä?
Alla muutamia pareja, jotka saisivat mielellään muuttaa meille...
Camperilla olisi nämä ihan täydelliset, mutta kun en ole niitä missään livenä nähnyt enkä päässyt sovittamaan (lempikauppa ei ole ottanut niitä syksyn valikoimiin täällä, byhyy) ja nettikaupastakin on koot loppu, ni voivoi.
Jos vois ottaa kahet niin matalien lisäksi ottasin heti myös nämä tukevalla korolla varustetut mokkanahkaset ihanuudet.
Mutta nyt nukkumaan kotileffaillan (the Adjustment Bureau) jälkeisissä mukavissa fiiliksissä; tästä taitaa tulla kiva viikonloppu :)
kirjoitti monsteri at 23:48 2 kommenttia:
Ulkona riehuu myrskylukemia lähentelevä syystuuli ja minä saan katella sitä mukavasti omalta sohvalta. Viime yön myrskyä ja vesipisaroiden iskuja ikkunaan oli mukava kuunnella oman peiton alta.
Ei, en ole lomalla, vaan teen töitä etänä jo toista päivää putkeen kun on vähän tuota syysflunssaa ollu :( Tulin kipeeksi viikko sitten ja podin tautia neljän seinän sisällä 4 päivää putkeen. Mutta ei, ei menny sillä ohi. Eli tällä viikolla kokeilin toimistollaoloa maanantain, mutta olo oli illalla kamalan väsy. Eli koitan ottaa rauhallisesti kotitoimistolla vielä tämän päivän ainakin.﻿
Penny on taas ollut koko päivän vakiopaikallaan mun vieressä sohvalla, pienenpienellä kerällä. Aww...
﻿Peanutilla taas on tapana hyökätä joka aamu mun paikalle sänkyyn, kun jätän sen tuulettumaan aamutoimien ajaksi. Kai tuommonen valmiiksi lämmitetty paikka, ihan tyynyjen vieressä on parasta mitä kolli tietää :)
kirjoitti monsteri at 14:53 Ei kommentteja:
O'ahu mua odottaa
Tiedättekö miten joskus tuntuu siltä, että tekemistä ja mietittävää on niin paljon ettei tiedä mistä aloittaisi? Ja ainakin minulla, tuollainen liian pitkä to do -lista aiheuttaa lievää ahdistusta ja tekisi mieli vaan maata sohvalla ja olla. Kuluva viikonloppu on ollut sellainen. Tietty osa ahdistuksesta johtuu varmaan siitä, että kesäloma on tältä erää ohi ja huomenna on edessä paluu työpaikalle...
Mutta kaiken tuon ahdistuksen keskellä on onneksi myös jotain mitä odottaa; nimittäin seuraavaa lomaa :) Sain tämänviikkoisen Oulun reissuni aikana postissa tilaamani kirjan ja taidankin viettää sunnuntain yhtä laiskoissa tunnelmissa kuin eilisenkin, eli tuota kirjaa lukien sohvan nurkassa teekupposen kanssa.
Sain yllättäen mahdollisuuden viettää pari viikkoa Havaijilla,ja kun sain sovittua töistäkin lomaan niin pakkohan siihen oli tarttua! Lentoliput on hankittu (ja nyt jopa maksettukin, kun perjantaina tuli vihdoin luottokorttilasku) ja ne uudet kesämekotkin odottavat pääsyä tositoimiin, joten enää tarvitsee vaan miettiä mitä sitä haluaisi mahdollisesti matkalla tehdä. Muuta kuin istua rannalla siemailemassa Mai Taita ja ihastella auringonlaskua ;)
Ehkä nämä vajaat kaksi kuukautta töissä ennen lomaa menee ihan mukavasti, kun tietää mihin sitten pääsee. Piiitkä lento edessä 29.10, hih.
kirjoitti monsteri at 10:45 1 kommentti: